《次韵任况之见赠 其一》
宋代·苏过

强辞南亩服儒冠，敢意青云便可干。似是马曹宜懒病，却惭鸡可眷微官。

眼前簿领成何用，梦里云山得暂欢。为问崎岖缘底事，鬓毛萧飒带围宽。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。